Mpumalanga-paaie eis 10Tien mense is dood en ses is beseer in twee afsonderlike ongelukke in Mpumalanga oor die naweek. Joseph Mabuza, die woordvoerder van die provinsie se departement van gemeenskapsveiligheid, het Maandag gesê vyf mense, waaronder ŉ swanger vrou en ŉ vierjarige kind, is Sondag net ná middernag dood in ŉ ongeluk waarin vier voertuie betrokke was. Die ongeluk het op die R573-pad tussen Kwaggafontein en Moteti plaasgevind. “Vyf mense is ernstig beseer en moes na ŉ nabygeleë hospitaal geneem word vir verdere behandeling,” het Mabuza gesê. “Die polisie ondersoek ‘n saak van strafbare manslag en dronkbestuur teen een van die bestuurders.”